stanford-oval/wikipedia huggingface dataset:
קרניים (סרט)
הערות שוליים

↑  Myall, Steve (4 באוקטובר 2012). "Horns of a dilemma: Daniel Radcliffe sprouts horns in new movie". mirror.co.uk. נבדק ב-5 בדצמבר 2012. {{cite web}}:  (עזרה)
↑  Harris, Mark H. (17 ביולי 2012). "Daniel Radcliffe Replaces Shia LaBeouf in Horns". horror.about.com. אורכב מ-המקור ב-2014-04-18. נבדק ב-5 בדצמבר 2012. {{cite web}}:  (עזרה)
↑  Tucker, Alex (2 באוקטובר 2012). "First Look At Daniel Radcliffe in Alexandere Aja's Horns". tvfilmnews.co. נבדק ב-5 בדצמבר 2012. {{cite web}}:  (עזרה)
1 2  Stevens, M. (4 באוקטובר 2012). "Vancouver Film Update: "Horns", "Arrow", "Falling Skies", "Bates Motel"". sneakpeek.ca. נבדק ב-5 בדצמבר 2012. {{cite web}}:  (עזרה)
↑  Aun, Carol (8 בנובמבר 2012). "Radcliffe's new movie being filmed in Mission". missioncityrecord.com. נבדק ב-8 בדצמבר 2012. {{cite web}}:  (עזרה)
↑  Fitzmaurice, Sarah & Ruby, Jennifer (4 באוקטובר 2012). "Smoking! Daniel Radcliffe gets his nicotine fix as he and beautiful co-star Juno Temple take a break from filming". dailymail.co.uk. נבדק ב-8 בדצמבר 2012. {{cite web}}:  (עזרה)
↑  West, Kelly (4 בדצמבר 2012). "Horns Movie Wraps Production, Set Video Shows Daniel Radcliffe's Mischievous Ig". cinemablend.com. נבדק ב-5 בדצמבר 2012. {{cite web}}:  (עזרה)
↑  דניאל רדקליף בראיון חדש, פורסם ב-7 בדצמבר 2012
מקום תחת השמש

ערך זה עוסק בסרט משנת 1951. אם התכוונתם לספר, ראו .
| --- | --- |

 מבוסס על:  An American Tragedy
 בימוי:  ג'ורג' סטיבנס 
 הופק בידי:  ג'ורג' סטיבנס 
 תסריט:  מייקל וילסון  הארי בראון
 עריכה:  ויליאם הורנבאק 
 שחקנים ראשיים:  שלי וינטרס  אליזבת טיילור  מונטגומרי קליפט
 מוזיקה:  פרנץ וקסמן 
 צילום:  ויליאם מלור 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  14 באוגוסט 1951
 משך הקרנה:  117 דק' 
 שפת הסרט:  אנגלית 
 סוגה:  סרט דרמה, סרט רומנטי, פילם נואר, סרט המבוסס על יצירה ספרותית 
 תקציב:  $2,295,304
 הכנסות:  $7,000,000
 פרסים:  פרס אוסקר לבמאי הטוב ביותר (ג'ורג' סטיבנס)  פרס אוסקר לפסקול דרמטי או קומדי מקורי הטוב ביותר (פרנץ וקסמן)  פרס אוסקר לעיצוב תלבושות הטוב ביותר, שחור-לבן (אדית הד)  פרס אוסקר לתסריט המעובד הטוב ביותר (מייקל וילסון, הארי בראון)  פרס אוסקר לעריכה הטובה ביותר (ויליאם הורנבאק)  פרס אוסקר לסינמטוגרפיה הטובה ביותר, שחור-לבן (ויליאם מלור)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר 
 דף הסרט ב־IMDb
 
מקום תחת השמש (באנגלית: A Place in the Sun) הוא סרט דרמה אמריקני משנת 1951 המבוסס על הרומן "טרגדיה אמריקאית" שכתב תאודור דרייזר ועל המחזה, הקרוי אף הוא בשם זה, אותו עיבד מהרומן פטריק קרני. הוא מספר את סיפורו של גבר צעיר ממעמד הפועלים שנקלע למערכות יחסים עם שתי נשים, אחת מהן עובדת בבית החרושת של דודו העשיר והשנייה היא אשת חברה יפהפייה. הסרט בוים בידי ג'ורג' סטיבנס לפי תסריט שכתבו הארי בראון ומייקל וילסון, ומככבים בו מונטגומרי קליפט, אליזבת טיילור, שלי וינטרס, אן רוויר וריימונד בר.
הסרט זכה להצלחה קופתית וביקורתית וכן, לשישה פרסי אוסקר. ב-1991, "מקום תחת השמש" נבחר לשימור בארכיון הסרטים הלאומי של ארצות הברית בידי ספריית הקונגרס בשל היותו: "בעל חשיבות תרבותית, היסטורית או אסתטית".
עלילה

ג'ורג' איסטמן (מונטגומרי קליפט), אחיינו הדלפון של התעשיין צ'ארלס איסטמן (הרברט הייס), מקבל עבודה במפעל של דודו. למרות קרבת הדם ביניהם, הרי שמשפחת איסטמן העשירה מתייחסת אל ג'ורג' בזלזול ונותנת לו את העבודה הפחותה ביותר הזמינה במפעל, בלי שום אפשרות להיכנס למעגל החברתי היוקרתי שלהם. ג'ורג', שאינו מתלונן, מקווה להרשים את דודו – אליו הוא פונה כ"מר איסטמן" – בעזרת עבודה קשה לפלס את דרכו לצמרת. בעודו עובד במפעל, ג'ורג מתחיל לצאת עם עמיתתו לעבודה, אליס "אל" טריפ (שלי וינטרס), בניגוד לחוקי העבודה במקום. אל היא נערה עניה וחסרת ניסיון שנמשכת מאוד לג'ורג' ואינה קולטת שהיותו בן למשפחת איסטמן לא טומן בחובו שום יתרונות.
בעודו יוצא עם אל פוגש ג'ורג' את "אשת החברה" אנג'לה ויקרס, אותה משחקת אליזבת טיילור, ומהר מאוד הם מתאהבים. היותו בן זוגה של אנג'לה מכניס את ג'ורג' לחיים הנוצצים של החברה הגבוהה, שדודו העשיר איסטמן מנע ממנו. כשאל מודיעה לו שהיא בהריון ומבהירה שהיא מצפה מג'ורג' שיישא אותה לאשה, הדבר דוחה אותו והוא מבלה יותר ויותר זמן עם אנג'לה וחבריו רמי המעלה. אל מנסה לעשות הפלה ונכשלת בכך, והיא ממשיכה להפציר בו שיתחתן עמה. ג'ורג' מוזמן להצטרף לאנג'לה בבית הקיט של ויקרס ונפטר מאל, בתואנה שנסיעתו תתרום לקידום הקריירה שלו, והדבר יועיל לפרנסת הרך העתיד להיוולד.
ג'ורג' ואנג'לה מבלים זמן באגם לון המבודד, ואחרי שהוא שומע סיפור על זוג שטבע במקום, כשגופת הגבר מעולם לא נמצאה, מחליט ג'ורג' להוציא לפועל תוכנית להיפטר מאן על מנת שיוכל לשאת לאישה את אנג'לה.
בינתיים, אל רואה בעיתון תמונה של ג'ורג', אנג'לה, וחבריהם, ונוכחת לדעת שהוא שיקר לה באומרו שהוא היה חייב ללכת לאגם, היא פוגשת את ג'ורג' בעיר הסמוכה ומאיימת כי תחשוף הכול בפני חבריו החדשים אם הוא לא יתחתן אתה. הם ממהרים לנסוע לבית העירייה אבל הוא סגור לרגל יום העבודה וג'ורג' מציע לבלות את היום באגם הסמוך; אל נאותה באורח בלתי צפוי.
כשהם מגיעים לאגם, עצבנותו של ג'ורג' ניכרת כשהוא שוכר סירה מאדם שנדמה שמסיק שג'ורג' משתמש בשם בדוי; חשדו של האיש מתגבר כשג'ורג' שואל אותו אם מישהו מהשייטים שט באגם (איש אינו שט). בעת הפלגתם באגם, מספרת על חלומותיה על נישואיהם המאושרים ביחד עם ילדם. כשרחמיו של ג'ורג' נעורים למשמע דבריה, ניתן לשפוט למראה התנהגותו שהוא מחליט לא להוציא לפועל את תוכנית הרצח. אל מנסה לעמוד על רגליה בסירה וגורמת לה להתהפך, ואל טובעת.
ג'ורג' נמלט, שוחה לחוף ולבסוף נוסע בחזרה למעלה מעונה של ויקר, שם הוא מנסה להירגע אבל עצבנותו מתגברת. הוא אינו אומר דבר לאיש על מה שקרה באגם. בינתיים, גופתה של אל מתגלה וכבר מההתחלה מתייחסים אל מותה כרצח, בעוד שפע של הוכחות ועדים מערימים עדויות כנגד ג'ורג'. בדיוק שאביה של אנג'לה מאשר את נישואיה לו, ג'ורג' נאסר ומואשם ברציחתה של אל. אם כי קהל הצופים יודע שתוכנית הרצח התפתחה לתאונת טביעה, הרי שפעולות ההתחמקות של ג'ורג' לפני המוות ואחריו עומדות לחובתו. הכחשותיו עולות בתוהו, והוא נאשם ברצח ונידון למוות בכיסא חשמלי.
השחקנים

מונטגומרי קליפט כג'ורג' איסטמן
אליזבת טיילור כאנג'לה ויקרס
שלי וינטרס כאליס טריפ
אן רוויר כחנה איסטמן
קיף ברסל כארל איסטמן
פרד קלרק כבלוס, הסנגור
ריימונד בר כתובע המחוזי פרנק מרלו
הרברט הייס כצ'ארלס איסטמן
שפרד סטרדוויק כאנטוני "טוני" ויקרס
פרידה אינסקורט כגברת אן ויקרס
קת'רין גיבני כלואיז איסטמן
וולטר סאנד כארט ג'אנסן, עורך-דינו של ג'ורג'
טד דה קורסיה כשופט ר. ס. אולנדורף
לוֹאיס צ'ארטרנד כמרשה
פרסים ומועמדויות > פרסי האוסקר > זכיות

פרס אוסקר לצילום הטוב ביותר, שחור לבן, William C. Mellor
פרס אוסקר לעיצוב התלבושות הטוב ביותר, שחור לבן, אדית הד
פרס אוסקר לבמאי הטוב ביותר, ג'ורג' סטיבנס
פרס אוסקר לעריכה הטובה ביותר, ויליאם הורנבק
פרס אוסקר לפסקול המקורי הטוב ביותר, פרנץ וקסמן
פרס אוסקר לכתיבה הטובה ביותר (תסריט מעובד) (מייקל וילסון והארי בראון)
פרסים ומועמדויות > פרסי האוסקר > מועמדויות

פרס אוסקר לשחקן הטוב ביותר (מונטגומרי קליפט)
פרס אוסקר לשחקנית הטובה ביותר (שלי וינטרס)
פרס אוסקר לסרט הטוב ביותר
פרסים ומועמדויות > תארים אחרים

הכרה ממכון הסרטים האמריקאי
1998 - מקום 92 - מכון הסרטים האמריקאי 100 השנים... 100 הסרטים.
2002 - מקום 53 - מכון הסרטים האמריקאי 100 השנים... 100 סיפורי האהבה.
פרס גלובוס הזהב
הסרט הטוב ביותר (דרמה)
פרס גילדת הבמאים של אמריקה
הבמאי הטוב ביותר
פסטיבל קאן (1951)
השתתף בתחרות
הערות שוליים

↑  Variety film review; July 18, 1951, page 6.
↑  Harrison's Reports film review; July 21, 1951, page 115.
↑  AFI's 100 YEARS...100 MOVIES
↑  AFI's 100 YEARS...100 PASSIONS
| פרס גלובוס הזהב לסרט הטוב ביותר - דרמה |
| --- | --- | --- |
| 1951‏-1960 | מקום תחת השמש (1951) • ההצגה הגדולה בתבל (1952) • חופי הכרך (1954) • קדמת עדן (1955) • מסביב לעולם בשמונים יום (1956) • הגשר על הנהר קוואי (1957) • הנועזים (1958) • בן חור (1959) • ספרטקוס (1960) |  |
| 1961‏-1980 | תותחי נברון (1961) • לורנס איש ערב (1962) • הקרדינל (1963) • בקט (1964) • דוקטור ז'יוואגו (1965) • אדם לכל עת (1966) • כחום הלילה (1967) • אריה בחורף (1968) • אן של אלף הימים (1969) • סיפור אהבה (1970) • הקשר הצרפתי (1971) • הסנדק (1972) • מגרש השדים (1973) • צ'יינהטאון (1974) • קן הקוקייה (1975) • רוקי (1976) • נקודת מפנה (1977) • אקספרס של חצות (1978) • קרמר נגד קרמר (1979) • אנשים פשוטים (1980) |  |
| 1981‏-2000 | האגם המוזהב (1981) • אי.טי. - חבר מכוכב אחר (1982) • תנאים של חיבה (1983) • אמדאוס (1984) • זיכרונות מאפריקה (1985) • פלאטון (1986) • הקיסר האחרון (1987) • איש הגשם (1988) • נולד בארבעה ביולי (1989) • רוקד עם זאבים (1990) • באגסי (1991) • ניחוח אישה (1992) • רשימת שינדלר (1993) • פורסט גאמפ (1994) • על תבונה ורגישות (1995) • הפצוע האנגלי (1996) • טיטניק (1997) • להציל את טוראי ריאן (1998) • אמריקן ביוטי (1999) • גלדיאטור (2000) |  |
| 2001‏-2020 | נפלאות התבונה (2001) • השעות (2002) • שר הטבעות: שיבת המלך (2003) • הטייס (2004) • הר ברוקבק (2005) בבל (2006) • כפרה (2007) • נער החידות ממומביי (2008) • אווטאר (2009) • הרשת החברתית (2010) • היורשים (2011) • ארגו (2012) • 12 שנים של עבדות (2013) • התבגרות (2014) • האיש שנולד מחדש (2015) • אור ירח (2016) • שלושה שלטים מחוץ לאבינג, מיזורי (2017) • רפסודיה בוהמית (2018) • 1917 (2019) • ארץ נוודים (2020) |  |
| 2021-היום | כוחו של הכלב (2021) • הפייבלמנים (2022) • אופנהיימר (2023) • הברוטליסט (2024) |  |
| --- | --- |
בקרת זהויות :  GND: 7741834-7  VIAF: 231312877   WorldCat (עם VIAF): 231312877
תמונה משפחתית

| --- | --- |
כרזת הסרט בישראל
כרזת הסרט בישראל
 מבוסס על:  ספר של ריצ'רד פורד
 בימוי:  פול דנו
 הופק בידי:  פול דנו, אורן מוברמן
 תסריט:  פול דנו, זואי קאזאן
 עריכה:  היינסיורג וייסבריך
 שחקנים ראשיים:  קארי מאליגן ג'ייק ג'ילנהול אד אוקסנבולד
 מוזיקה:  דייוויד לאנג
 צילום:  דיאגו גרסיה
 מדינה:  ארצות הברית ארצות הברית
 חברת הפקה:  June Pictures, Nine Stories Productions 
 חברה מפיצה:  IFC Films
 שיטת הפצה:  וידאו על פי דרישה 
 הקרנת בכורה:  10 בינואר 2018
 משך הקרנה:  104 דקות
 שפת הסרט:  אנגלית
 סוגה:  סרט דרמה 
 מקום התרחשות:  מונטנה 
 הכנסות:  3.7 מיליון דולר
 אתר רשמי
 דף הסרט ב־IMDb
 
תמונה משפחתית (באנגלית: Wildlife) הוא סרט קולנוע אמריקאי משנת 2018 בהפקה ובימוי של פול דנו, עם קארי מאליגן, ג'ייק ג'ילנהול ואד אוקסנבולד (אנ') בתפקידים הראשיים.
התסריט נכתב על ידי פול דנו וזואי קאזאן והוא מבוס על הספר "Wildlife" (אנ') של ריצ'רד פורד (אנ') משנת 1990.
הסרט הוקרן לראשונה בפסטיבל הסרטים סאנדנס, זה סרטו הראשון של פול דנו כבמאי. הסרט היה מועמד לשלושה פרסי אינדפנדנט ספיריט - שחקנית ראשית (קארי מאליגן), סרט ביכורים עלילתי (פול דנו) וצילום (דייגו גארסיה) והיה סרט הבחירה בפסטיבל הסרטים הבין-לאומי בטורונטו.
העלילה מתרחשת בשנת 1960 בעיר גרייט פולס במונטנה.
תקציר העלילה

1960, משפחת ברינסטון עברה לגור מאידהו לגרייט פולס במונטנה לאחר שהאב ג'רי (ג'ייק ג'ילנהול) מצא עבודה כמאמן גולף בקאנטרי קלאב מקומי. הוא גר בבית קטן שכור, יחד עם אשתו ג'נט (קארי מאליגן) ובנו ג'ו (אד אוקסנבולד) בן ה-14.
לאחר זמן הוא מפוטר מהמועדון בגלל תלונות על יחס לא תקין לחברי המועדון. ג'רי אדיש למצבו ולא מנסה למצוא עבודה הולמת לפרנס את משפחתו. זה מביא למתח במשפחה. לבסוף הוא מחליט להצטרף לקבוצת לוחמי אש במחיר של דולר לשעה.
הוא נפרד מג'נט וג'ו ומבטיח לחזור כשתתחיל עונת השלגים ואז הקבוצה תפורק. ג'נט מוצאת עבודה כמדריכת שחייה. ג'ו מוצא עבודה כעוזר לצלם משפחות מקומי.
ג'ו נשאר עם אמו שמתחילה בקשר עם סוחר מכוניות מבוגר ועשיר בשם וורן מילר (ביל קאמפ) שהוא אחד מתלמידי השחייה שלה. היחסים ביניהם מתהדקים עד למגעים אינטימיים. כל זה לא נחבא מעיניו של ג'ו.
עם רדת השלגים חוזר ג'רי וג'ו מגלה לו את הקשר האינטימי בין ג'נט למילר. ג'רי נתקף בזעם, מתעמת עם מילר ומנסה להצית את ביתו. העניין נגמר ללא תלונה במשטרה וג'נט עוזבת לפורטלנד (אורגון) שם קיבלה עבודה כמורה.
לאחר זמן היא חוזרת לביקור וג'ו מסדר להם תמונה משפחתית מאולצת לפני הפרידה שלה מהמשפחה.
צוות השחקנים

| שם השחקן/ית | שם הדמות | הערות |
| --- | --- | --- |
| קארי מאליגן | ג'נט ברינסטון |  |
| ג'ייק ג'ילנהול | ג'רי ברינסטון |  |
| אד אוקסנבולד | ג'ו ברינסטון |  |
| ביל קאמפ | וורן מילר |  |
תחת שמש טוסקנה

| --- | --- |

כרזת הסרט "תחת שמש טוסקנה"
 מבוסס על:  הספר תחת שמש טוסקנה
 בימוי:  אודרי ולס 
 תסריט:  אודרי ולס
 עריכה:  ארתור קובורן 
 שחקנים ראשיים:  דיאן ליין   ראול בובה   סנדרה או
 מוזיקה:  כריסטוף בק 
 צילום:  ג'פרי סימפסון 
 מדינה:  ארצות הברית, איטליה 
 חברת הפקה:  סרטי טאצ'סטון 
 חברה מפיצה:  אולפני וולט דיסני, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  15 באפריל 2004 
 משך הקרנה:  113 דק' 
 שפת הסרט:  אנגלית 
 סוגה:  קומדיה רומנטית, סרט שמבוסס על ספרים, סרט להט"בי 
 מקום התרחשות:  Tuscany countryside 
 הכנסות באתר מוג'ו:   underthetuscansun
 דף הסרט ב־IMDb
 
תחת שמש טוסקנה (באנגלית: Under the Tuscan Sun) הוא סרט קולנוע אמריקאי משנת 2003, שנכתב, הופק ובוים על ידי אודרי ולס, בכיכובה של דיאן ליין. הסרט מתבסס על ספר זיכרונותיה של פרנסס מייס משנת 1996 באותו השם. הסרט עוסק בסופרת גרושה, שרוכשת וילה בטוסקנה, בתקווה שהיא תוביל לשינוי בחייה. דיאן ליין קיבלה מועמדות לפרס גלובוס הזהב על הופעתה.
עלילה

פרנסס מייז (דיאן ליין) היא סופרת מסן פרנסיסקו, שהתגרשה לא מכבר מבעלה. למייז בת השלושים וחמש יש מחסום כתיבה, וחברתה הטובה פאטי (סנדרה או) חוששת שהיא לא תתאושש לעולם. מייז נוסעת לאיטליה ומחליטה בהחלטה רגעית לרכוש וילה כפרית בטוסקנה, שם היא בונה את חייה מחדש, מתאהבת, מתאכזבת ומוצאת אהבה חדשה.
שחקנים

דיאן ליין - פרנסס מייס
ראול בובה - מרצ'לו
סנדרה או - פאטי
לינדזי דאנקן - קתרינה
וינסנט ריוטה - מרטיני
אניטה זגריה - פיורלה
קייט וולש - גרייס
ג'פרי טמבור - עורך דין
הערות שוליים

↑  "Awards for Under the Tuscan Sun". Internet Movie Database. נבדק ב-20 במרץ 2012. {{cite web}}:  (עזרה)
| --- | --- |
בקרת זהויות :  CANTIC: a12117687  LCCN: no2003102390  VIAF: 316754618   WorldCat (עם VIAF): 316754618
שושנת פרא

| --- | --- |
כרזת הסרט
כרזת הסרט
 מבוסס על:  רומן של קאלדר ווילינגהם
 בימוי:  מרתה קולידג'
 הופק בידי:  רני הרלין (אנ'), מריו קסר (אנ')
 תסריט:  קאלדר ווילינגהם
 עריכה:  סטיבן כהן
 שחקנים ראשיים:  לורה דרן דיאן לאד רוברט דובאל
 מוזיקה:  אלמר ברנשטיין
 צילום:  ג'וני ג'נסן
 מדינה:  ארצות הברית ארצות הברית
 חברת הפקה:  Carolco Pictures 
 חברה מפיצה:  Seven Arts
 שיטת הפצה:  וידאו על פי דרישה 
 הקרנת בכורה:  20 בספטמבר 1991
 משך הקרנה:  112 דקות
 שפת הסרט:  אנגלית
 סוגה:  סרט דרמה, סרט מבוסס יצירה ספרותית 
 מקום התרחשות:  ג'ורג'יה 
 תקציב:  7,500,000 דולר
 הכנסות:  6,300,000 דולר
 הכנסות באתר מוג'ו:   ramblingrose
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
שושנת פרא (באנגלית: Rambling Rose) הוא סרט דרמה אמריקאי משנת 1991 בבימויה של מרתה קולידג' (אנ'), עם לורה דרן, רוברט דובאל ודיאן לאד בתפקידים בראשיים.
תקציר העלילה

בשנת 1971 מגיע באדי הילייר (ג'ון הרד) לבית הוריו בג'ורג'יה ונזכר בעוזרת הבית שלהם, רוז, שהגיעה אליהם יום אחד עם מזוודה בתקופת השפל הגדול.
רוז (לורה דרן) הייתה יתומה שהתגוררה בברמינגהאם (אלבמה). בילדותה ידעה עוני והטרדות מיניות והחלה לעסוק בזנות. משפחת הילייר הסכימה לקבל אותה כעוזרת בית כדי לשקם אותה.
מר הילייר (רוברט דובאל) היה מנהל מלון, דמות גברית וסמכותית במשפחה. אשתו (דיאן לאד) הייתה כבדת שמיעה ועסוקה כל הזמן במחקרים היסטוריים. להם שלושה ילדים - "באדי" בן ה-13 (לוקאס האס), "דולי" (ליזה ג'קוב) ו"וואסקי" (איבן לוקווד).
רוז מתלבשת בלבוש חושפני (ביחס לשנות ה-30) ובעלת יצר מיני מפותח. היא מנסה לעגוב על מר הילייר שברגע הראשון נכנע אך לאחר מכן הודף אותה כשבאדי ואחותו מציצים. היא עולה לחדרו של באדי, מרשה לו למשש את החזה שלה ואחר כך לבצע בה אוננות בתנאי שלו ייגלה זאת לאף אחד.
ביום החופשה מסיע אותה מר הילייר העירה ביחד עם באדי ושניהם צופים בהופעתה הצעקנית ובגברים הנגררים אחריה.
חלק מהגברים מגיעים לבית המשפחה ומתקוטטים בחצר. מר הילייר מבריח אותם ורוצה לפטר את רוז אך דווקא אשתו שגם היא הייתה יתומה, מגינה עליה. רוז מבטיחה לשנות את התנהגותה אך יום אחד היא נעצרת בעקבות קטטה בבר שנגרמה בגללה. במהלך המעצר היא נושכת את אצבעו של אחד השוטרים, דייב (רוברט ג'ון ברק) אך הוא דווקא מתאהב בה.
רוז לוקה בדלקת ריאות קשה ומאושפזת בבית חולים ונמשכת לרופא ד"ר מרטינסון (קווין קונווי) שמרבה לבקרה "לשם בדיקה" לאחר שחרורה. יום אחד תופס אותה מר הילייר בחדר עם גבר אחר. הוא רוצה לשלוח אותה לחוות חלב בטנסי אך היא אומרת לו שהיא כעת בהריון ולא יודעת ממי.
הרופא מודיעה לבני הזוג הילייר שרוז אינה בהריון כי החצוצרות שלה סתומות עקב זיבה והמדובר בציסטה שחלתית אך מציע לכרות את הרחם והשחלות שלה להחלשת הדחף המיני הפרוע שלה. מר הילייר מסכים אך אשתו מתנגדת בתקיפות להליך שיישנה את חייה של רוז.
לבסוף רוז עוברת כריתת הציסטה בלבד, חוזרת לבית המשפחה ומתחתנת עם השוטר דייב שנשכה את אצבעו.
מר הילייר מספר כעת לבאדי כי רוז התחתנה שלוש פעמים וכי חייה עם בעלה השלישי 25 שנים ומתה לפני שבוע וכי בשבילם אינה מתה אלא חיה בליבותיהם.
צוות השחקנים

| שם השחקן/ית | שם הדמות | הערות |
| --- | --- | --- |
| לורה דרן | רוז |  |
| רוברט דובאל | מר הילייר |  |
| דיאן לאד | גב' הילייר |  |
| לוקאס האס | באדי הילייר | הילד |
| ליסה ג'קוב | "דולי" הילייר |  |
| איבן לוקווד | "וואסקי" הילייר |  |
| ג'ון הרד | באדי הילייר | המבוגר |
| קווין קונוויי | ד"ר מרטינסון | רופא |
| רוברט ג'ון ברק | דייב | שוטר/בעלה של רוז |
הפקה

התסריט נכתב בידי קאלדר ווילמנגהם (אנ') והוא מבוסס על ספרו "שושנת פרא" משנת 1972.
העלילה מתרחשת בג'ורג'יה בתקופת השפל הגדול והיא מתארת ניסיון השתלבות של צעירה מופקרת מבחינה מינית אצל משפחה נורמטיבית שרוצה לעזור לה. העלילה מסופרת בפלאשבק.
לורה דרן ודיאן לאד הן בת ואם בחיים האמיתיים.
לורה דרן הייתה מועמדת לפרס אוסקר לשחקנית הטובה ביותר דיאן לאד הייתה מועמדת לפרס אוסקר לשחקנית המשנה הטובה ביותר.
לורה דרן הייתה מועמדת גם לפרס גלובוס הזהב לשחקנית הטובה ביותר - סרט דרמה ודיאן לאד הייתה מועמדת לפרס גלובוס הזהב לשחקנית המשנה הטובה ביותר - סרט קולנוע. זה מקרה יחיד בו אם ובת היו מועמדות לשני הפרסים האלה על משחקן באותו סרט.
הסרט זכה גם לפרס הפרס אינדפנדנט ספיריט לסרט הטוב ביותר ולבמאי הטוב ביותר.
שובו של דיסטרי

| --- | --- |

כרזת הסרט
 מבוסס על:  Destry Rides Again 
 בימוי:  ג'ורג' מרשל 
 הופק בידי:  ג'ו פסטרנק
 תסריט:  מקס ברנד   פלקיס ג'קסון
 עריכה:  מילטון קארות' 
 שחקנים ראשיים:  ג'יימס סטיוארט   מרלן דיטריך   מישה אוואר   בראין דונלוי
 מוזיקה:  פרנק סקינר 
 צילום:  הול מור 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  29 בדצמבר 1939
 משך הקרנה:  94 דק' 
 שפת הסרט:  אנגלית 
 סוגה:  סרט קומדיה, מערבון, סרט המבוסס על יצירה ספרותית 
 דף הסרט ב־IMDb
 
שובו של דיסטרי (באנגלית: Destry Rides Again) הוא סרט אמריקאי מסוגת מערבון משנת 1939 בבימויו של ג'ורג' מרשל. בסרט משחקים מרלן דיטריך, ג'יימס סטיוארט, מישה אוואר, צ'ארלס ווינינגר, בראין דונלוי, אלן ג'נקינס, איירין הארביי, בילי גילברט, ביל קודי ג'וניור ואונה מרקל. הסרט הוא רימייק של סרט בעל אותו שם משנת 1932 בכיכובו של טום מיקס.
ב-1996, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
צוות שחקנים

מרלן דיטריך - פרנצ'י
ג'יימס סטיוארט - טום דיסטרי
מישה אוואר - בוריס קאלהן
צ'ארלס ווינינגר - "וואש" דיימאסדל
בראין דונלוי - קנט
אלן ג'נקינס - "גייפ" ווטסון
וורן היימר - "באגס" ווטסון
איירין הארביי - ג'נסי טאנדל
אונה מרקל - לילי בלן
בילי גילברט - לופגריו
סמואל היינדס - סלייד
ג'ק קארסון - ג'ק טאנדל
הפקה

גרי קופר היה אמור לשחק את טום דיסטרי, אך בעקבות בקשתו למשכורת גבוהה התפקיד ניתן לג'יימס סטיוארט. פולט גודארד הייתה אמורה במקור לגלם את פרנצ'י, אך לבסוף התפקיד ניתן למרלן דיטריך. דיטריך בהתחלה לא רצתה לשחק במערבון, אך לאחר שחברה אריך מריה רמרק שכנע אותה שזה יהפוך אותה ליותר אמריקאית היא הסכימה לקחת את התפקיד.
תסריט הסרט מבוסס על ספרו בעל שם זהה של מקס ברנד. במקור דמותו של דיסטרי לא הייתה פציפיסטית והוא נשא את ששת האקדחים.
הסרט היה המערבון הראשון של סטיוארט (שבעקבות כך שיחק גם ב"Broken Arrow" ‏ ו"Winchester '73") ושל דיטריך. הוא גם ידוע בעקבות סצנת הקרב בין האחרונה לבין אונה מרקל שגרמה בעיות עם צנזורה בעת שחרור הסרט לאקרנים.
שירים

מרלן דיטריך שגילמה את פרנצ'י ביצעה את השירים "See What the Boys in the Back Room Will Have" ‏ ו-"You've Got That Look" שנכתבו על ידי פרנק לואזר והולנו על ידי פרידריך הולנדר. השירים הפכו ללהיטים ונחשבים לגדולים בקריירה המוזיקלית של דיטריך.
ביקורת

הסרט קיבל ביקורות חיוביות והצלחה כלכלית בקופות. דיטריך וסטיוארט קיבלו ביקורות חיוביות על תפקידם בסרט. סרט זה החיה מחדש את הקריירה של דיטריך שהייתה בדעיכה.
הסרט צבר מספר מועמדויות לרשימות המכון הסרטים האמריקאי; "מאה שנים... מאה סרטים", "מאה שנים... מאה גיבורים ונבלים", "מאה שנים... מאה שירים", "מאה שנים... עשרת הגדולים" וכדומה.
אברהם מוריץ רומנו

| --- | --- |

הרב אברהם רומנו
 לידה:  1894 ביילינה, האימפריה האוסטרו-הונגרית האימפריה האוסטרו-הונגרית
 נרצח:  1943  (בגיל 49 בערך) טרבלינקה, גנרלגוברנמן 
 מקום פעילות:  ביילינה, דוברובניק, ביטולה
 תקופת הפעילות:  1919–1943 (כ־24 שנים) 
 השתייכות:  יהדות אורתודוקסית 
 בני דורו:  מרדכי צבי אורבך, שלום פרייברגר, מוריץ לוי, משה פרנקפורטר, שמעון אונגר
 
הרב אברהם מוריץ בן משה רומנו (בסרבו-קרואטית בכתב לטיני: Avraham Moric Romano;‏ 1894 ביילינה, האימפריה האוסטרו-הונגרית – סוף מרץ 1943, מחנה ההשמדה טרבלינקה) היה הרב הראשי האחרון ליהודי ביטולה וכיהן בתפקידו מ-1931 ועד לתקופת השואה. נספה בשואה.
קורות חייו

אברהם רומנו נולד בביילינה במשפחה בת 7 נפשות. אחיו סלומון ושלוש אחיותיו: בלאנקה, מטילדה ואסתר. למד בישיבה בסרייבו ובה הוסמך לרבנות. אחיינו של אברהם רומנו, אשר כיהן ברבנות בסרייבו טרם מלחמת העולם הראשונה. הוא נישא ללאה לבית לוי (1898 סרייבו – 1942 סמדרבו) ולזוג נולדו שני בנים אברהם ב-1919 ומוריץ ב-1921.
בין 1919–1923 כיהן כרב בקהילת ביילינה. בהמשך ועד 1931, כיהן בקהילת דוברובניק.
ב-1931 התמנה לרב הראשי ליהודי ביטולה. בעת שמונה נתונה הייתה קהילת ביטולה במצב כלכלי וחברתי קשה. מ-1928 לא כיהן רב ראשי בקהילה והייתה הגירת פנים משמעותית מהעיר לקהילות מבוססות יותר. הרב פעל בקרב יהדות יוגוסלביה במטרה לעזור לקהילה ולשקמה. הוא פרסם מספר מאמרים על הקהילה בעיתונות היהודית בכללם בעיתון " Jevrejskom glasu" (בסרבו-קרואטית: הקול היהודי).
בהמשך, ערכו ליאון קמחי ראש הקהילה והרב רומנו מסע בקרב הקהילות היהודיות במטרה לעורר את הנהגת יהדות יוגוסלביה לנקוט בצעדים מידיים כדי לחלץ את הקהילה ממצוקתה. עוד פעל לעודד את צעירי הקהילה לעלות לארץ ישראל. ב-1939 ביקר בארץ ישראל לבחינת חלופות עלייה ליהודי ביטולה.
באפריל 1941, במהלך מלחמת העולם השנייה תקפה גרמניה הנאצית את ממלכת יוגוסלביה והכניעה אותה תוך ימים אחדים. רעייתו של הרב רומנו נפצעה בהפצצה של מטוסים איטלקיים על ביטולה ונשלחה לסמדרבו להחלמה. שם, בראשית 1942 הוצאה להורג ביחד עם נשות הקהילה. לאחר כיבוש יוגוסלביה נמסר אזור ביטולה לחזקת ממלכת בולגריה. ב-11 במרץ 1943 ביצעו הבולגרים אקציה במקדוניה ועצרו את יהודי החבל ובכללם בני קהילת ביטולה ועימם הרב אברהם רומנו. העצורים נכלאו בשטח מפעל הטבק "מונופול" אשר בסקופיה וממנו שולחו עד סוף מרץ ברכבות ישירות למחנה טרבלינקה. הרב אברהם רומנו נרצח ביחד עם קהילתו בטרבלינקה.
בנו, מוריץ רומנו ניצל מהשואה משום שגורש לשטחי בולגריה ונכלא בווארנה. לאחר המלחמה הפך לאיש ציבור וחבר פרלמנט ביוגוסלביה. כיהן כשגריר יוגוסלביה בצ'ילה. נכדתו, ברטה רומנו ניקוליץ' כיהנה כיושבת ראש הקהילה היהודית בסקופיה (2014–2022).
הערות שוליים

↑  הקהילה היהודית בביילינה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 41.
↑  הקהילה היהודית בביטולה, בתוך: צבי לוקר (עורך), פנקס הקהילות - יוגוסלאוויה, עמוד 48.
↑  הקהילה היהודית במונאסטיר, באתר יד ושם.
↑  אורח מיוגוסלביה-הרב רומאנו ממונסטיר, הַבֹּקֶר, 22 באוגוסט 1939.
↑  ג'ני לבל, שואת יהודי יוגוסלאביה - הקהילות במאקדוניה, פירוט וחבל קוסובו, פעמים, 27, תשמ"ו 1986, עמוד 62–75. החוברת שהוקדשה לנושא יהדות ספרד והמזרח בתקופת השואה, באתר מה-יא"ה.
אחד באפריל (סרט)

| --- | --- |
כרזת הסרט
כרזת הסרט
 בימוי:  מנחם זילברמן
 הופק בידי:  דורון ערן
 תסריט:  מנחם זילברמן
 עריכה:  ציון אברהמיאן
 שחקנים ראשיים:  ציפי שביט ספי ריבלין
 מוזיקה:  יצחק קלפטר
 צילום:  אמנון סלומון
 מדינה:  ישראל ישראל
 הקרנת בכורה:  אפריל 1989
 משך הקרנה:  85 דקות
 שפת הסרט:  עברית
 סוגה:  סרט קומדיה 
 הכנסות:  8139 צופים בישראל
 דף הסרט ב־IMDb
 
אחד באפריל הוא סרט מתיחות ישראלי לילדים משנת 1989 בכתיבה ובימויו של מנחם זילברמן, עם ציפי שביט וספי ריבלין בתפקידים הראשיים.
בין הילדים המופיעים בסרט השתתפה נטשה בראונשטיין שהתפרסמה אחר כך כשחקנית הקולנוע נטשה ליון.
את הטקסט בסרט קריינה השחקנית שרית ברוך סרי.
הסרט נוצר בתקופה שסרטי המתיחות היו נפוצים, ומנחם זילברמן כתב וביים סרט שהוא בעצם פרודיה על המתיחות ושיתף את ספי ריבלין וציפי שביט שהיו אז שני הבדרנים המפורסמים בישראל בתקווה ליצור שובר קופות, אך עם זאת הסרט נכשל מסחרית.
תקציר העלילה

הרחק מעבר להרי החושך שוכנת ארץ מסטיק שם מייצרים את החלומות של כל הילדים. בארץ נמצאות שתי נסיכות שנולדו באחד באפריל, הנסיכה טובת הלב ציפי (ציפי שביט) והנסיכה הלא כך טובה פיצי (ספי ריבלין).
בכל שנה נערכת תחרות מתיחות בין שתי הנסיכות והזוכה מוכתרת לשלוט עד לאחד באפריל הבא. בתחרות צופים שרי הממשלה דרך צג טלוויזיה ולפי רעמי הצחוק שלהם, ניתנות הנקודות.
ציפי אהובת הילדים מטיילת איתם ברחבי הארץ כשהסבא של אחד הילדים (נפתלי אלתר) רודף אחריהם, מועד ונתקל וצובר נקודות צחוק. ציפי נכנסת למסעדה והיא והילדים מותחים את הסועדים.
פיצי מתחפשת למוכרת גלידה ומותחת את הלקוחות, למתנדב במשמרות הזה"ב, לשוטר תנועה, למנקה רחובות שחובט במטאטא בעוברים ושבים ועוד.
פיצי מנסה כל הזמן לחבל במתיחות של ציפי באמצעות רובוט עד שציפי מגלה זאת.
לבסוף מתמודדות הנסיכות במרוץ מכוניות. מכוניותיהן נתקעות ואז מגיע הסבא רכוב על אופנוע ומסיע את ציפי לנקודת הגמר, וציפי ניצחה בתחרות.